CELEX: 32007D0698
Language: bg
Date: 2007-10-29 00:00:00
Title: 2007/698/ЕО: Решение на Комисията от 29 октомври 2007 година за изменение на Решение 2007/116/ЕО по отношение на въвеждането на допълнителни резервирани номера, започващи със 116 (нотифицирано под номер C(2007) 5139) (Текст от значение за ЕИП )

30.10.2007   
            
            
               BG
            
            
               Официален вестник на Европейския съюз
            
            
               L 284/31
            
         
      РЕШЕНИЕ НА КОМИСИЯТА
   
   от 29 октомври 2007 година
   за изменение на Решение 2007/116/ЕО по отношение на въвеждането на допълнителни резервирани номера, започващи със „116“
   (нотифицирано под номер C(2007) 5139)
   (Текст от значение за ЕИП)
   (2007/698/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2002/21/ЕО на Европейския парламент и на Съвета от 7 март 2002 г. относно общата регулаторна рамка за електронните съобщителни мрежи и услуги (Рамкова директива) (1), и по-специално член 10, параграф 4 от нея,
   като има предвид, че:
   
               (1)
            
            
               Решение 2007/116/ЕО на Комисията от 15 февруари 2007 г. за резервиране на националния номерационен обхват, започващ със „116“, за хармонизирани номера при хармонизираните услуги със социална значимост (2) резервира националния номерационен обхват, започващ със „116“, за хармонизирани номера при хармонизираните услуги със социална значимост. Приложението към цитираното решение съдържа списък от точно определени номера в този номерационен обхват, както и услугите, за които всеки един номер е резервиран. Този списък може да бъде преработен в съответствие с процедурата, посочена в член 22, параграф 3 от Директива 2002/21/ЕО.
            
         
               (2)
            
            
               Описанието на услугата, съответстваща на номер 116000, следва да бъде обновено. Освен това две услуги, а именно Оказване помощ на деца и Оказване на емоционална подкрепа, са определени като услуги със социална значимост, които могат да се ползват с хармонизирани номера. По тези причини Решение 2007/116/ЕО следва да бъде актуализирано и да се въведат допълнителни резервирани номера.
            
         
               (3)
            
            
               Следователно Решение 2007/116/ЕО следва да бъде съответно изменено.
            
         
               (4)
            
            
               Предвидените в настоящото решение мерки са в съответствие със становището на Комитета по съобщенията,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/116/ЕО се заменя с приложението към настоящото решение.
   Член 2
   Държавите-членки вземат всички необходими мерки, за да гарантират, че считано от 29 февруари 2008 г. компетентният национален регулаторен орган може да предоставя номерата, добавени в списъка съгласно настоящото решение.
   Член 3
   Адресати на настоящото решение са държавите-членки.
   
      Съставено в Брюксел на 29 октомври 2007 година.
      
         
            За Комисията
         
         Viviane REDING
         
         
            Член на Комисията
         
      
   
   
      (1)  ОВ L 108, 24.4.2002 г., стр. 33. Директива, изменена с Регламент (ЕО) № 717/2007 на Европейския парламент и на Съвета (ОВ L 171, 29.6.2007 г., стр. 32).
   
      (2)  ОВ L 49, 17.2.2007 г., стр. 30.
   
      ПРИЛОЖЕНИЕ
      Списък на резервирани номера за хармонизирани услуги със социална значимост
      
                  Номер
               
               
                  Услуга, за която е резервиран този номер
               
               
                  Специфични условия, с които е обвързано правото за използване на този номер
               
            
                  116000
               
               
                  
                               
                           
                           
                              
                                 Наименование на услугата:
                              
                              Гореща линия за изчезнали деца
                           
                        
                               
                           
                           
                              
                                 Описание:
                              
                              Услугата а) приема повиквания, съобщаващи за изчезнали деца, и ги препредава на полицията; б) предлага напътствие и съдейства на лицата, които са отговорни за изчезналото дете; в) съдейства на разследването.
                           
                        
               
                  Услугата е постоянно на разположение (т.е. 24 часа в денонощието, 7 дни в седмицата, в цялата страна).
               
            
                  116111
               
               
                  
                               
                           
                           
                              
                                 Наименование на услугата:
                              
                              Линии за оказване помощ на деца
                           
                        
                               
                           
                           
                              
                                 Описание:
                              
                              Услугата оказва помощ на деца, нуждаещи се от внимание и защита, и ги свързва със служби и ресурси; тя предоставя на децата възможност да изразят своите безпокойства, да говорят по въпроси, които ги засягат пряко, и да се свържат с някого при спешен случай.
                           
                        
               
                  Когато услугата не е на разположение постоянно (т.е. 24 часа в денонощието, 7 дни в седмицата, в цялата страна), доставчикът на услугата трябва да гарантира, че публично се предоставя информация за наличието на услугата в леснодостъпна форма и че през периодите на отсъствие на услугата обаждащите се за нея биват уведомявани кога тя ще бъде възобновена.
               
            
                  116123
               
               
                  
                               
                           
                           
                              
                                 Наименование на услугата:
                              
                              Горещи линии за емоционална подкрепа
                           
                        
                               
                           
                           
                              
                                 Описание:
                              
                              Услугата предоставя на обаждащия се възможност да се ползва от искрено човешко отношение, основаващо се на несубективно изслушване. Тя предлага емоционална подкрепа на обаждащи се, които са в състояние на психична криза, страдат от самота или са склонни към самоубийство.
                           
                        
               
                  Когато услугата не е на разположение постоянно (т.е. 24 часа в денонощието, 7 дни в седмицата, в цялата страна), доставчикът на услугата трябва да гарантира, че публично се предоставя информация за наличието на услугата в леснодостъпна форма и че през периодите на отсъствие на услугата обаждащите се за нея биват уведомявани кога тя ще бъде възобновена.